hu hu hu hu hu hu hu hu hu hu hu hu hu hy sk hu hu hu hu ca hu hu fr en hu pl es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en cs de hu hu hu hu hu hu hu hu fr hu hu hu hu hu hu hu fr ru en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en nl an ar en ru sv bg br hbs_lat ca hbs_lat da de fr eo es et eu fa fi fr lt he hbs_lat hy it id it ja ka kk ko it fr lv en nl nb pl pt ro ru en hbs_lat en sk sl hbs_lat sv ta th tr fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 14.
Ugrás a navigációhoz Ugrás a kereséshez
Zsákos Bilbó (Bilbo Baggins), a hobbit J. R. R. Tolkien A hobbit című regényének főhőse és A Gyűrűk Ura egyik mellékszereplője, gyűrűhordozó. Peter Jackson filmadaptációiban idős korában Ian Holm, fiatal korában Martin Freeman formálja meg.
3 Bilbó mint irodalmi alak
A Gyűrűk Ura B függeléke (Esztendők számlálása) szerint Bilbó Középfölde Harmadkorának 2890. évében, szeptember 22-én született a hobbitok országában, a Megyében (megyei időszámítás szerint 1290-ben) Zsákos Bungó (1246-1326) és Tuk Belladonna gyermekeként. Családja mindkét ágon tehetős volt, apai ágon pedig tekintélyes is (a Tukokra a Megye hobbitjai gyanakvással néztek kalandvágyó természetük miatt).
51 éves volt, mikor h.k. 2941 tavaszán felkereste őt hobbitfalvai lakában Szürke Gandalf, a hobbitokkal többé-kevésbé jó avagy kielégítő kapcsolatokat ápoló vándor-mágus, hogy rábeszélje őt egy Tölgypajzsos Thorin vezette törp-expedícióban való részvételre. Bilbó a mágussal és tizenhárom törppel tartott a messzi északkeletre, a Ködhegység tárnáiban megtalálta az Egy Gyűrűt, amit addig a Gollam nevű lény őrzött; megszerezték a Magányos Hegy egykori törp-városának, Erebornak kincseit Smaugtól, a sárkánytól, és részt vettek az Öt Sereg Csatájában.
Ezután (2942. május-júniusi visszaérkezésétől kezdve) viszonylagos nyugalomban élt hobbitfalvi rezidenciáján. H.k. 2968-ban megszületett unokaöccse, Zsákos Frodó, akit szülei csónakbalesete után Bilbó örökbe fogadott és gyámfiaként magához vett.
Bilbó mintegy hatvan évig őrizte az Egy Gyűrűt [a Gyűrű hatásának köszönhetően (még a hobbitok között is) igen magas kort ért meg], mint sem tudva annak természetéről, sem arról, hogy annak készítője, Szauron, a Sötét Úr nagy erőkkel keresteti. A Gyűrű azonban lassan-lassan éreztetni kezdte gonosz hatását, és Bilbó nyugtalanná vált.
H.k. 3001-ben, Bilbó száztizenegyedik születésnapján (3001. szeptember 22.), hatalmas, születésnapi mulatságnak álcázott búcsúünnepséget rendezett Hobbitfalván (véletlenül Frodónak is ugyanerre a napra esett a születésnapja, ő ekkor 33 éves volt), s az öreg hobbit bejelentette a Megyéből való távozását, a láthatatlanná tévő gyűrűjét észrevétlen ujjára húzva eltűnt – közbotrányt okozva – a sokadalom szeme elől, és elvándorolt. A Gyűrűt Gandalf hosszas rábeszélésére Frodóra hagyta; ahogy otthonát, Zsáklakot is.
Úgy tervezte, meglátogatja törp-barátait Ereborban (közülük Fili, Kili és maga Tölgypajzsos Thorin már az Öt sereg csatájában elestek, Balint és Óint pedig már hét éve, H.k. 2994-ben lemészárolták az orkok Móriában), de végül a tündék és féltündék lakta Völgyzugolyban telepedett le, és ott is élt késő öregségéig. Még megünnepelte 131-edik születésnapját, ezzel a legöregebb ismert hobbit lett szerte Középföldén, de H.k. 3021. szeptember 29-én Frodóval és három más Gyűrűhordozóval (Elrond, Galadriel és Gandalf) együtt felszállt Szürkerév kikötőjében egy tünde hajóra, s a tengeren túli Valinorba távozott. Ezzel véget ért Középfölde Harmadkora.
Bilbóból élete után legenda lett. A környéken élők leszármazottai, miután a valódi események már rég feledésbe merültek, a Bolond Zsákosként emlegették, aki hol itt, hol ott tűnik fel (avagy: el), alkalmanként hatalmas kincsesládákat cipelve. Életében is csak a műveltebb hobbitok tudták, ki volt ő valójában és mekkora szerepet játszott Középfölde történelmének alakulásában.
(kövéren szedve a férfinevek, dőlten a női nevek)
Zsákos Balbó × Boffin Berylla │ ┌──────────────┬──────────────┬─┴────────────┬──────────────┐ │ │ │ │ │ Mungó Pancsi Pontó Largó Lili × × × × × Turka Bögyös Dudori Kürtös Pozsga Laura Fastolph Mimóza Tanta Togó │ │ │ ├─────────────┬─────────────┬─────────────┬────────────┐ Bungó Belba Longó Linda Bingó × × × × × Tuk Bögyös Tarisznyádi Csülök Hurka Belladonna Rudigár Kamélia Bodó Csilla │ │ │ │ │ │ … … │ │ Bilbó Tarisznyádi-Zsákos Othó
Bővebb családfát és az eredeti angol elnevezéseket ld. [1].
Zsákos Frodó az öreg Balbó ükunokája (Balbó fia Largó fia Foszkó fia Drogó fia). Tehát Bilbó dédapjának (Balbónak) dédunokája.
Bilbó mint irodalmi alak[szerkesztés]
Tolkien egyik életrajzírója, H. Carpenter párhuzamokat vélt felfedezni az író és Bilbó alakja között:
„A történetben Bilbo Baggins (akinek anyja az életvidám Tuk Belladonna volt, az Öreg Tuk három nem mindennapi lányának egyike) a tiszteletre méltó és szolíd Bagginsoktól ered, középkorú és a legkevésbé sem kalandvágyó teremtés, igénytelen ruhákat visel, de szereti az élénk színeket, és az egyszerű ételek a kedvencei … J. R. R. Tolkien, fia a vállalkozó szellemű Mabel Suffieldnek, aki a majdnem százéves kort megért John Suffield három nem mindennapi lányának egyike, ugyancsak a tiszteletre méltó és szolíd ősöktől, a Tolkienoktól származott, középkorú volt és hajlott a borúlátásra, igénytelenül öltözött, de ha módja volt rá, színes mellényt viselt, s végül az egyszerű angol ételekre esküdött. … Tolkien maga is tisztában volt teremtő és teremtménye hasonlóságával: »Valójában hobbit vagyok« – írta egyszer … Baggins házatájának a Bag End … nevet adta – ezen a néven hívták ugyanis a helybeliek Jane néni farmját Worchestershire-ben”.[1]
Bilbó elnevezésében szerepett játszhatott E. A. Wyke-Smith A snergek csodálatos országa (The marvellous land of snergs) c. mesekönyve. Ennek főszereplői: két kisgyermek, akik egy félember méretű, széles vállú, erős, de butácska nép, a sznergek távoli földjére kerülnek. Itt egy Gorbó nevű sznerg segíti őket kalandjaik során. Tolkien ismerte és nagyra tartotta ezt a regényt, gyermekei is kedvelték.[2]
↑ H. Carpenter: J. R. R. Tolkien élete – ember a mű mögött . Ciceró, Bp., 2001.; 164. old.
↑ Ld. Carpenter, 152. old.
J. R. R. Tolkien: A Gyűrűk Ura
A Gyűrű Szövetsége · A két torony · A király visszatér
Témák ·  Befolyása · Fordítások · Fogadtatás · Rajongók · Kutatás
A hobbit · Bombadil Toma kalandjai · A szilmarilok · A Gyűrű keresése · Középfölde históriája · A Gyűrűk Ura históriája · Bilbo's Last Song · Húrin gyermekei · The History of The Hobbit · The Road Goes Ever On
Frodó · Samu · Trufa · Pippin · Bilbó · Gandalf · Aragorn · Legolas · Gimli · Boromir · Sauron · Saruman · Arwen · Elrond · Glorfindel · Galadriel · Celeborn · Théoden · Éomer · Éowyn · Kígyónyelv · Faramir · Denethor · Beregond · Gollam · Nazgûlok · Szilszakáll · Bombadil Toma · Fredegár · Angmari boszorkánykirály · Sauron Szája
Adaptációk · A Gyűrűk Ura-filmsorozat · Filmzene-sorozat · Színház · Videójátékok
A Gyűrűk Ura (1978) · A király visszatér (1980) · A Gyűrűk Ura: A Gyűrű Szövetsége (2001) · A Gyűrűk Ura: A két torony (2002) · A Gyűrűk Ura: A király visszatér (2003)
A Gyűrűk Ura: A király visszatér · A Gyűrűk Ura: Harc Középföldéért · The Lord of the Rings Online
A lap eredeti címe: „https://hu.wikipedia.org/w/index.php?title=Zsákos_Bilbó&oldid=23581809”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 14., 06:01
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.